Viimaste päevade suvesoojus on Tallinnas Lasnamäel mitmes kohas kaasa toonud põlengud ning kahjustada on saanud on nii linnaosa inventar kui ka mõned rohealad. Lasnamäe linnaosavanem Julianna Jurtšenko palub elanike tegutsedes olla vastutustundlikud ja jälgida tuleohutuse reegleid.
#000001
Soojade ilmade tulekuga on kõigil soov nautida mõnusaid suveilmasid grillides või tehes lõket, kuid sellega kaasnevad teatavad ohud. Tuleohtlikul ajal võib looduses tuld teha ainult selleks ettenähtud kohtades. Grillimisplatsid asuvad Lasnamäe linnaosas nii Tondiraba pargis kui ka Pirita jõe ääres.
#000002
Lõkke ümbrus tuleb põlevast materjalist puhastada selliselt, et ei oleks ohtu ümbruse süttimiseks. Jälgida tuleb ilmaolusid ning tuulisel ajal tasub lõkke tegemisest loobuda. Lõket tasub teha vaid vaikse tuulega ja seejuures jälgida tuule suunda, et tule tegemisel või grillimisel ei lendaks sädemed hoonetele, metsale, või muule põlevmaterjalile. Kui ilm lõkketegu võimaldab, tuleb meeles pidada, et tuld ei tohi jätta hetkekski järelevalveta. Lisaks on oluline jälgida, et lõkkest ei saaks alguse kulupõleng sellepärast, et igasugune kulu põletamine on ohtlik ja kõikjal Eestis keelatud.
#000003
Lisaks paneb linnaosavalitsus inimestele südamele, kui oluline on veenduda, et pärast suitsetamist ei visataks põlevat sigaretti prügikasti ega kusagile maha. Pärast suitsetamist tuleb suitsukoni korralikult ära kustutada, veenduda selles, et suitsukoni on kustunud ning lõpuks paigutada see mittepõlevasse anumasse. Juhused, kus tekib põleng hooletu suitsetamise tagajärjel süttima läinud prügikastidest, korterelamutest, eramajadest ning looduspaikadest pole kahjuks kuigi ebatavalised. Tasub meeles pidada, et tulekahju on kergem ennetada kui kustutada.
#000004
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000006
2. Mis on halvad kommentaarid?
#000009
avaldab isiklikku arvamust koos põhjendusega
arvustab inimeste mõtteid, mitte isikuid endid
kommenteerib artikli tugevaid ja nõrku külgi
austab kommentaaride kirjutajaid ja lugejaid
#000014
USA keskkoolid ootavad Eesti noori aastaks õppima
#000017
Homsest algab Eestis tuleohtlik aeg
#000021
Tallinna linn palub Kopli päästekomando alles jätta
#000026
Tallinn koostab plaani müra vastu: ligi pool pealinlastest elab kõrgemas mürafoonis
#000027
Autovaba päev Tallinnas: 1000 tasuta tõukeratast ja ajutine koertepark (1)
#000029
Tallinna linnapea osaleb Ülemaailmsel Linnapeade Foorumil
#000030
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000031